b"\n_START_ARTICLE_\nSalsa de soia\n_START_SECTION_\nProducci\xc3\xb3 tradicional\n_START_PARAGRAPH_\nS'elabora tradicionalment mitjan\xc3\xa7ant la fermentaci\xc3\xb3 de grans de soia amb blat torrat partit, que es posen en blocs i se submergeixen i treuen diverses vegades en un brou fred d'aigua i sal. El proc\xc3\xa9s dura prop d'un any en olles de fang, i de vegades se li agreguen bolets secs com xampinyons. Al Jap\xc3\xb3 \xc3\xa9s il\xc2\xb7legal produir o importar salsa de soia artificial i per tant totes les salses de soia japoneses s'elaboren a la manera tradicional.\n_START_SECTION_\nProducci\xc3\xb3 hidrolitzada artificialment\n_START_PARAGRAPH_\nS'anomena salsa de soia qu\xc3\xadmica (\xe5\x8c\x96\xe5\xad\xb8\xe9\x86\xac\xe6\xb2\xb9 en xin\xc3\xa8s). \xc3\x89s una invenci\xc3\xb3 moderna, \xc3\xa9s generalment la salsa de soia que es pot aconseguir en supermercats comuns i s'elabora amb un proc\xc3\xa9s m\xc3\xa9s r\xc3\xa0pid i barat que el tradicional, obtenint-se un producte de sabor no tan intens i m\xc3\xa9s salat. \xc3\x89s un condiment relativament barat, ric en prote\xc3\xafnes i nutritiu. Amb la millora dels m\xc3\xa8todes, equips de manufactura i investigacions cont\xc3\xadnues s'ha incrementat r\xc3\xa0pidament la seva producci\xc3\xb3 en molts pa\xc3\xafsos del m\xc3\xb3n. Es produ\xc3\xafx mitjan\xc3\xa7ant hidr\xc3\xb2lisi qu\xc3\xadmica partint de farina de soia desgreixada, colorant de caramel, xarop de blat de moro o altres endol\xc3\xa7ants, extracte de malta i de vegades glutamat monos\xc3\xb2dic sense cap proc\xc3\xa9s de fermentaci\xc3\xb3._NEWLINE_Algunes salses de soia artificial tenen potencials riscos de salut perqu\xc3\xa8 contenen cloropropanols carcin\xc3\xb2gens 3-MCPD (3-clor-1,2-propanediol) i 1,3-DCP (1,3-diclor-2-propanol) els quals s\xc3\xb3n subproductes de la hidr\xc3\xb2lisi de l'\xc3\xa0cid hidrocl\xc3\xb2ric. 3-MCPD est\xc3\xa0 regulada a Europa i Estats Units despr\xc3\xa9s d'una acci\xc3\xb3 regulat\xc3\xb2ria en 2001 en el Regne Unit, per\xc3\xb2 1,3-DCP no est\xc3\xa0 regulada i pot causar c\xc3\xa0ncer i transferir defectes gen\xc3\xa8tics a la descend\xc3\xa8ncia.\n_START_SECTION_\nHist\xc3\xb2ria\n_START_PARAGRAPH_\nLa salsa de soia \xc3\xa9s un dels condiments m\xc3\xa9s antics del m\xc3\xb3n i t\xc3\xa9 el seu origen a la Xina, cap al final de la dinastia Zhou. Des de molt temps abans, s'acostumava a conservar les carns amb sal i el subproducte l\xc3\xadquid que s'obtenia s'aprofitava com a condiment. Quan el budisme es va propagar per l'Orient Lluny\xc3\xa0, el vegetarianisme es va estendre amb ell, el que va dur que es busquessin substituts vegetals per als antics condiments que contenien carn. Un d'aquests substituts era una pasta salada i fermentada de grans de soia, precursora de la salsa de soia moderna. Amb el temps el seu \xc3\xbas es va propagar a altres pa\xc3\xafsos asi\xc3\xa0tics, com el Jap\xc3\xb3, Filipines, Mal\xc3\xa0sia, Indon\xc3\xa8sia, etc., sent un condiment central en les cuines d'aquests pa\xc3\xafsos. Amb el proc\xc3\xa9s de globalitzaci\xc3\xb3, la salsa de soia pot ser trobada en els comer\xc3\xa7os, llars i cuines de tot el m\xc3\xb3n, tant en Orient com a Occident.\n_START_SECTION_\nUsos\n_START_PARAGRAPH_\n\xc3\x89s ideal per acompanyar menjars tant orientals com occidentals ja siguin verdures fregides, arr\xc3\xb2s, arrebossats, com tamb\xc3\xa9 sopes, o fins i tot algunes gotes afegides a amanides o estofats, a m\xc3\xa9s a m\xc3\xa9s tamb\xc3\xa9 pot ser inclosa amb les carns, ja que el seu sabor \xc3\xa9s ideal per a marinar-les o fregir-les com peix, pollastre, vedella, porc, etc."